อุตสาหกรรมไทยสร้างรายได้กว่า 34,000 ล้านบาท เร่งผลักดันสร้างนักพัฒนาเกมสัญชาติไทยสู่เวทีระดับโลก
นายณัฐพล นิมมานพัชรินทร์ ผู้อำนวยการใหญ่สำนักงานส่งเสริมเศรษฐกิจ (ดีป้า) กล่าวว่า การระบาดของโรคโควิด-19 ทำให้การเล่นเกมเป็นกิจกรรมที่ได้รับความนิยมส่งผลให้อุตสาหกรรมเกมทั่วโลกเติบโตอย่างก้าวกระโดด ข้อมูลการสำรวจของดีป้า พบว่า อุตสาหกรรมดิจิทัลคอนเทนต์ของไทยเติบโตเฉลี่ยร้อยละ 27 คิดเป็นมูลค่า 39,332 ล้านบาท อุตสาหกรรมเกมขยายตัวกว่าร้อยละ 35 มูลค่ารวมกว่า 34,000 ล้านบาท และมีแนวโน้มขยายตัวต่อเนื่องจากโมเดลธุรกิจใหม่ ทั้งนี้ดีป้าได้สนับสนุนการสร้างนักพัฒนาเกมและการร่วมมือกับบริษัทเกมระดับโลกเพื่อหาช่องทางให้นักพัฒนาเกมไทยได้สร้างสรรค์ผลงานและส่งออกตลาดโลกเพิ่มมูลค่าให้กับเกมและเอื้อประโยชน์ต่ออุตสาหกรรม Esports ในประเทศ ล่าสุด ร่วมกับ Nintendo ค่ายเกมระดับโลกของญี่ปุ่น เปิดรับสมัครผู้สนใจร่วมในโครงการนักพัฒนาเกม ให้มีศักยภาพและมาตรฐานเทียบเคียงระดับโลกวางรากฐานความเป็นมืออาชีพให้กับนักศึกษาและผู้สนใจ อีกทั้ง ยังเปิดเว็บไซต์ในหน้าภาษาไทยอย่างเป็นทางการถือเป็นประเทศที่ 2 ในเอเซียตะวันออกเฉียงใต้ ถัดจากสิงคโปร์ นำเสนอข้อมูลของเครื่องเกม ซอฟต์แวร์เกมถือเป็นสัญญาณที่ดีสำหรับอุตสาหกรรมเกมในไทย ผู้สนใจเข้าร่วมกิจกรรมดูรายละเอียดได้ที่ www.depagameaccelerator.com เปิดรับสมัครจนวันที่ 3 มกราคม 2565 และประกาศผลผู้ได้รับคัดเลือกในวันที่ 13 มกราคม 2565